Den officielle begrundelse for t forbuddet mod biocider i bundmaling aldrig er blevet indført er, at der ikke findes brugbare alternativer på markedet. Derfor kan brugen af alge og svampegifte altså fortsætte uhindret i de små lystbådehavne. Rådmand for Miljø og Energi i Aalborg Kommune, Lasse Puertas Navarre Olsen siger (Enh.L.). - Jeg har det skidt med, at der er usikkerhed omkring miljøet i vores havne og vores fjord. Når nu de her bundmalinger er giftige, så skal der jo sættes en stopper for dem på en eller anden måde. Selv om Miljøstyrelsen har forsøgt at få et forbud mod biociderne i bundmalingen siden 1999 har den endnu ikke været i Aalborg for at kontrollere vandkvaliteten i lystbådehavnene endnu, selv om det er deres ansvar. - Jeg har ikke kendskab til at Miljøstyrelsen har udført en kontrol hos os og jeg synes at det er ærgerligt, at de ikke følger op på de regler der er, siger Lasse Puertas Navarro Olsen.
Siden 1999 har Miljøstyrelsen forsøgt at få indført et forbud mod biocider i bundmaling til små lystbåde, men det er hver gang blevet udsat.